open-index/open-wikipedia-markdown huggingface dataset:
Βουλευτικές εκλογές 2017 στις Βερμούδες

**Γενικές εκλογές** διεξήχθησαν στις Βερμούδες στις 18 Ιουλίου 2017 για να εκλεγούν τα 36 μέλη της Βουλής των Αντιπροσώπων. Το αποτέλεσμα ήταν μια νίκη για το Προοδευτικό Εργατικό Κόμμα της αντιπολίτευσης, που κέρδισε τις 24 από τις συνολικά 36 έδρες. Ο πρωθυπουργός Μάικλ Ντάνκλεϊ στη συνέχεια παραιτήθηκε και από την ηγεσία του κόμματος Συνασπισμός Μία Βερμούδα. Ο Μπομπ Ρίτσαρντς, ανώτερος υπουργός και αναπληρωτής πρωθυπουργός στην κυβέρνηση του Ντάνκλεϊ απροσδόκητα έχασε την έδρα του στην Ντεβονσάιρ Ανατολική. Νέος πρωθυπουργός ανέλαβε ο Έντουαρντ Ντέιβιντ Μπαρτ, ο οποίος στα 38 του χρόνια έγινε ο νεότερος πρωθυπουργός στην βερμουδιανή ιστορία.
## Πλαίσιο
Με βάση το άρθρο 49(2) του Συντάγματος του 1968, το Κοινοβούλιο των Βερμούδων πρέπει να διαλυθεί από τον Κυβερνήτη πέντε χρόνια μετά την πρώτη του συνεδρίαση έπειτα από τις προηγούμενες εκλογές (εκτός αν ο Πρωθυπουργός συμβουλεύσει τον Κυβερνήτη να διαλύσει το Κοινοβούλιο νωρίτερα). Σύμφωνα με την παράγραφο 51 (1) του Συντάγματος, γενικές εκλογές πρέπει να διεξαχθούν το αργότερο τρεις μήνες μετά τη διάλυση του κοινοβουλίου. Καθώς η πρώτη συνεδρίαση του κοινοβουλίου που εξελέγη τον Δεκέμβριο του 2012 πραγματοποιήθηκε στις 8 Φεβρουαρίου 2013, αυτό σήμαινε ότι το κοινοβούλιο θα χρειαζόταν να διαλυθεί πριν από τα μεσάνυχτα στις 7 Φεβρουαρίου 2018 για να διεξαχθούν εκλογές πριν από τις 7 Μαΐου 2018.

Ωστόσο, μετά την απώλεια της πλειοψηφίας του Συνασπισμού Μία Βερμούδα στη Βουλή των αντιπροσώπων , όταν δύο βουλευτές του αποχώρησαν και κατέστησαν ανεξάρτητοι, η αντιπολίτευσητο αντιπολιτευόμενο  Προοδευτικό Εργατικό Κόμμα κατέθεσε πρόταση δυσπιστίας , η οποία ήταν προγραμματισμένο να συζητηθεί στις 9 Ιουνίου 2017. Ο Ντάνκλεϊ μία ημέρα πριν την ψηφοφορία  στις 8 Ιουνίου 2017, ζήτησε από τον Κυβερνήτη να διαλυθεί η Βουλή και να προκηρυχθούν εκλογές για τις 18 Ιουλίου 2017.

## Εκστρατεία
Το PLP ευρέως θεωρείτο ότι έλαβε μέρος στις εκλογές με μια λαϊκιστική πλατφόρμα, τονίζοντας την απογοήτευση του κόσμου από το πολιτικό σύστημα. Η εκστρατεία συγκρίθηκε με το Κόμμα Ανεξαρτησίας του Ηνωμένου Βασιλείου και με τις προεκλογικές εκστρατείες του Ντόναλντ Τραμπ. Σύνθημα του κόμματος ήταν το "Ας Βάλουμε Πρώτους τους Βερμουδιανούς".

Σε αντίθεση, το OBA εστίασε στην εκστρατεία του στις οικονομικές επιδόσεις της κυβέρνησης, με το σύνθημα "Μπροστά, Όχι Πίσω".

## Αποτελέσματα

## Παραπομπές


2017
Βερμουδες
Έντουαρντ Ντέιβιντ Μπαρτ

Ο **Έντουαρντ Ντέιβιντ Μπαρτ** (*Edward David Burt*, περ. 1979-) είναι ο πρωθυπουργός των Βερμούδων από τις 19 Ιουλίου 2017 και αρχηγός του Προοδευτικού Εργατικού Κόμματος (PLP). Η μητέρα του, Μέρλιν, κατάγεται από την Τζαμάικα, ενώ ο πατέρας του, Τζέραλντ, είναι από τις Βερμούδες. Ο Μπαρτ είναι ο νεότερος πρωθυπουργός στην ιστορία των Βερμούδων, καθώς ανέλαβε καθήκοντα σε ηλικία 38 ετών. Το Προοδευτικό Εργατικό Κόμμα κέρδισε τη νίκη και στις εκλογές του 2020 και του 2025.

## Προσωπική ζωή
Ο Μπαρτ παρακολούθησε μαθήματα στο Πανεπιστήμιο Τζορτζ Ουάσινγκτον στην Ουάσινγκτον και διέπρεψε στα οικονομικά και στις τεχνολογίες πληροφορικής, ενώ απέκτησε και μεταπτυχιακό δίπλωμα ειδίκευσης στις τεχνολογίες υπολογιστών. Κατά τη φοίτησή του στο εν λόγω πανεπιστήμιο, ήταν πρόεδρος της Φοιτητικής Ένωσης του ιδρύματος.

## Παραπομπές


Κατηγορία:Πρωθυπουργοί των Βερμούδων
Κατηγορία:Ηγέτες εν ενεργεία
Πέτρος Μεταξάς

Ο **Πέτρος Μεταξάς** ήταν Έλληνας διπλωμάτης.

## Βιογραφικά στοιχεία

Ήταν γιος του Ανδρέα Μεταξά, που είχε διατελέσει νομάρχης Κέρκυρας και Πατρών. Από την πλευρά του πατέρα του καταγόταν από την παλαιά οικογένεια Μεταξά και ήταν δισέγγονος του πρωθυπουργού Ανδρέα Μεταξά.

Ακολούθησε σταδιοδρομία στο διπλωματικό σώμα καταλαμβάνοντας σημαντικές θέσεις. Τον Σεπτέμβριο του 1917 παύθηκε για πολιτικούς λόγους θεωρούμενος ως αντιβενιζελικός για να επανέλθει στο διπλωματικό σώμα τον Νοέμβριο του 1920, οπότε και μετατέθηκε στην πρεσβεία στο Παρίσι. Εν συνεχεία υπηρέτησε στη Μικτή Επιτροπή Ανταλλαγής Ελληνοτουρκικών πληθυσμών, στην Επιτροπή Ελληνοβουλγαρικής Μετανάστευσης καθώς και στην ελληνική πρεσβεία στη Βαρσοβία. Την περίοδο 1926 - 1930 διετέλεσε πρεσβευτής στο Κάϊρο και έπειτα πρεσβευτής στη Ρώμη και το Παρίσι. Το 1946 τοποθετήθηκε πρέσβης στη Βέρνη, θέση στην οποία παρέμεινε μέχρι το 1949.

Ανηψιός του ήταν ο επίσης διπλωμάτης Ανδρέας Σ. Μεταξάς.

## Παραπομπές


Κατηγορία:Έλληνες διπλωμάτες
Οικονομία διαμοιρασμού

**Η οικονομία διαμοιρασμού** ή **οικονομία του μοιράσματος** αναφέρεται σε έναν διεθνή όρο Sharing economy που χρησιμοποιείται ευρέως την τελευταία δεκαετία και εμπεριέχει ένα πλήθος ιδιαίτερων χαρακτηριστικών της οικονομικής αυτής δραστηριότητας. Σύμφωνα με τη γνωμοδότηση της Ευρωπαϊκής Οικονομικής και Κοινωνικής Επιτροπής κατά την 517η σύνοδο ολομέλειας, της 25ης και 26ης ΜαΪου 2016 για την οικονομία του διαμοιρασμού, ο ορισμός που δόθηκε οριοθέτησε το πεδίο και διαχώρισε τις πρακτικές που χρησιμοποιούνται από την οικονομία της αγοράς. Αναφέρεται ως ένα οικονομικό σύστημα που λειτουργεί αποκλειστικά μέσω διαδικτύου χρησιμοποιείται απο ιδιώτες χωρίς ή με αμοιβή και βασίζεται στην κοινή χρήση αγαθών που μπορεί να χρησιμοποιούνται μερικώς. Είναι η διαδικασία κατά την οποία κάποιος μέσα απο μια διαδικτυακή πλατφόρμα μοιράζεται κάτι δικό του με άλλους και δέχεται επίσης κάτι άλλο από κάποιους άλλους για ιδία χρήση.

Ένα αντιπροσωπευτικό κοινό γνώρισμα της οικονομίας του μοιράσματος είναι η από κοινού χρήση υπηρεσιών , ιδεών, προΪόντων μέσω μιας ηλεκτρονικής πλατφόρμας, χωρίς να εκχωρείται η ιδιοκτησία ή η συνιδιοκτησία αυτών των αγαθών στους λήπτες. Συνεργάζονται για να παραγάγουν αξία χρήσης και γνώση και όχι για να αποκτήσουν το αγαθό. Δεν αναφερόμαστε σε επιχείρηση με το πρότυπο επιχειρηματικό μοντέλο επιχειρηματία-καταναλωτή, μιλάμε για ομότιμη παραγωγή(Ρ2Ρ),για ομότιμη πρωτοβουλία. Χωρίς να υπάρχει κεντρικός συντονισμός, οι ομότιμοι δημιουργοί περνούν από έναν κόμβο σε έναν άλλο διαμοιράζοντας τη γνώση και την πληροφορία. Αυτό αρχικά εξελίχθηκε από την κοινότητα του ανοικτού κώδικα και του ελεύθερου λογισμικού
Καθοριστική είναι και η ύπαρξη της ηλεκτρονικής πλατφόρμας, ο πόρος της κοινής δεξαμενής που φέρνει σε επικοινωνία μέσω του φυλλομετρητή τα άτομα που διαθέτουν τα προΪόντα τους, με τα άτομα που τα λαμβάνουν. Όπως σημαντικός είναι και ο κοινός στόχος αυτής της δραστηριότητας όπου όλοι οι εμπλεκόμενοι χρησιμοποιούν τα αγαθά και τις υπηρεσίες με τον καλύτερο δυνατό τρόπο.

Μέσα από την οικονομία του μοιράσματος μπορεί να ενισχυθεί η τοπική οικονομία, να δημιουργηθούν θέσεις εργασίας και να ενισχυθεί μια πιο υπεύθυνη και βιώσιμη συνεργατική κατανάλωση. Να δημιουργηθούν αλληλέγγυοι δεσμοί μεταξύ των χρηστών μέσα από το διαμοιρασμό γνώσης και πληροφορίας.
Λαμβάνοντας υπόψη τις παραπάνω συναινετικές προσεγγίσεις μπορούμε να διαχωρίσουμε τις δραστηριότητες που πραγματικά ανήκουν στην οικογένεια της οικονομίας του διαμοιρασμού από εκείνες που χρησιμοποιούν τον όρο καταχρηστικά. Είναι αλήθεια ότι το ετερόκλητο των δραστηριοτήτων της, οι εννοιολογικές (μοιράζομαι-αμείβομαι) και πρακτικές αποκλίσεις της καθώς και η έλλειψη ενός ενιαίου νομικού πλαισίου σε όλες τις χώρες της Ε.Ε. έχουν δημιουργήσει μια σύγχυση στο χώρο. 
Οι συνεχείς αυξανόμενες πρωτοβουλίες της οικονομίας της συνεργατικής κατανάλωσης είναι γεγονός. Από το πιο γνωστό παράδειγμα η πλατφόρμα  ΑirBnb και οι CouchSurfing Homeaway, Rentalia στον τομέα των καταλυμάτων, οι εφαρμογές Uber, Blablacar, Lyft στον κλάδο των μεταφορών κ.α.

Κατηγορία:Συνεργασία
Κατηγορία:Οικονομικά
Κάρολος Στιούαρτ, 1ος κόμης του Λέννοξ

Ο **Τσαρλς Στιούαρτ** (αγγλ. *Charles Stuart*, Απρίλιος/Μάιος 1557 - Απρίλιος 1576) ήταν ο πρώτος κόμης του Λέννοξ. 

## Βιογραφία
Ήταν ο τέταρτος (δεύτερος επιβιώσας) γιος του Ματθαίου Στιούαρτ 4ου Κόμη του Λέννοξ, και της Μαργαρίτας Ντάγκλας, κόρης του Άρτσιμπαλντ Ντάγκλας 6ου Κόμη του Άνγκους, και της Μαργαρίτας Τυδώρ, χήρας του Ιακώβου Δ΄ της Σκωτίας και αδελφής του Ερρίκου Η΄ της Αγγλίας. Είχε ακόμη δύο αδελφούς (Ερρίκο, Φίλιππο) που απεβίωσαν σε βρεφική ηλικία, και τέσσερεις αδελφές, τα ονόματα των οποίων δεν είναι γνωστά. 

Ο μεγαλύτερος αδελφός του ήταν ο Ερρίκος Στιούαρτ 1ος Δούκας του Ώλμπανυ, γνωστός με τον τίτλο του *λόρδου Ντάρνλεϋ*, που νυμφεύτηκε τη Μαρία Α΄ της Σκωτίας. Ο πατέρας του ήταν μέχρι την δολοφονία του (1471) αντιβασιλιάς του ανήλικου εγγονού του, Ιακώβου ΣΤ΄ της Σκωτίας. Ο λόρδος  Ντάρνλεϋ είχε αποβιώσει πιο πριν, χωρίς να αποκτήσει άλλα παιδιά, και μετά το πρόωρο τέλος του Καρόλου η κομητεία του Λέννοξ ενώθηκε με το Στέμμα, αμέσως μετά το τέλος του Ντάρνλεϋ· ωστόσο ο Κάρολος διατήρησε τον τίτλο. 

Ο Κάρολος προχώρησε σε βιαστικό γάμο με την Ελισάβετ Κάβεντις, κόρη του σερ Γουλιέλμου Κάβεντις και της Μπες του Χάρντγουικ, προκαλώντας τη δυσαρέσκεια της Ελισάβετ Α΄ της Αγγλίας. Με τον γάμο απέκτησε μόνο μία κόρη, τη:
* λαίδη Αρμπέλα Στιούαρτ (1575 - 1615). O ανιψιός του, βασιλιάς Ιάκωβος, πήρε τελικά την κομητεία, παρά το γεγονός ότι η Αρμπέλα είχε την υποστήριξη της βασίλισσας. Αυτός απεβίωσε τον Απρίλιο του 1576 από φυματίωση σε ηλικία 17-18 ετών.

Η λαίδη Αρμπέλα Στιούαρτ παντρεύτηκε μυστικά τον Γουλιέλμο Σίμορ 2ο δούκα του Σόμερσετ, γι' αυτό αιχμαλωτίστηκε στον Πύργο του Λονδίνου, και απεβίωσε εκεί (1615).

## Πρόγονοι

## Παραπομπές


## Πηγές
* Weir, Alison (2015). *The Lost Tudor Princess*. Vintage

## Εξωτερικοί σύνδεσμοι
* Η ιστορία της λαίδης Άρμπελλα Στιούαρτ

Κατηγορία:Οίκος των Στιούαρτ
Ιωάννης Στιούαρτ, 3ος κόμης του Λέννοξ

Ο **Ιωάννης Στιούαρτ, 3ος κόμης του Λέννοξ** (περί το 1490 - 1526) ένας επιφανής Σκωτσέζος ευγενής ήταν γιος του Ματθαίου Στιούαρτ, 2ου κόμη του Λέννοξ και της Ελισάβετ Χάμιλτον κόρης του Ιακώβου Χάμιλτον, 1ου λόρδου του Χάμιλτον και της Μαρίας Στιούαρτ, κόμισσας του Αρράν της κόρης του Ιακώβου Β΄ της Σκωτίας.

Ο κόμης του Λέννοξ οδήγησε στρατό στο Λινλιθγκόου με στόχο να ελευθερώσει τον νεαρό βασιλιά Ιάκωβο Ε΄ της Σκωτίας από τους Ντάγκλας, ηττήθηκε από μια μικρότερη δύναμη υπό την διοίκηση του Ιακώβου Χάμιλτον, 1ου κόμη του Άρραν στην *μάχη του Λινλιθγκόου Μπρίτζ*. Επέζησε αλλά συνελήφθη αιχμάλωτος και στην συνέχεια δολοφονήθηκε από τον Ιάκωβο Χάμιλτον του Φίνναρτ. Τον Ιωάννη Στιούαρτ διαδέχθηκε ο γιος του Ματθαίος Στιούαρτ, 4ος κόμης του Λέννοξ που ήταν ο πατέρας του Ερρίκου Στιούαρτ, 1ου δούκας του Όλμπανυ και ο παππούς του Ιακώβου Α΄ της Αγγλίας.

## Οικογένεια

Παντρεύτηκε στις 19 Ιανουαρίου 1511 την Λαίδη Ελισάβετ Στιούαρτ, κόρη του Ιωάννη Στιούαρτ, 1ου κόμη του Άθολ και της Ελεονόρας Σινκλέρ κόρης του Γουίλιαμ Σινκλέρ, 3ου κόμη των Ορκάδων, μαζί της απέκτησε :

*Ματθαίος Στιούαρτ, 4ος κόμης του Λέννοξ
*Ροβέρτος Στιούαρτ, 1ος κόμης του Μαρ
*Ιωάννης Στιούαρτ, 5ος λόρδος του Αουμπινί
*Λαίδη Ελένη Στιούαρτ που παντρεύτηκε στον πρώτο της γάμο τον Γουίλιαμ Χάι, 6ο κόμη του Έρρολλ και στον δεύτερο γάμο της τον Τζων Γκόρντον, 11ο κόμη του Σάδερλαντ.
*Λαίδη Ελισάβετ Στιούαρτ που παντρεύτηκε τον Νίνιαν Ρος. Η Ελισάβετ ήταν ερωμένη του Ιακώβου Ε΄ της Σκωτίας με τον οποίο απέκτησε τον Αδάμ Στιούαρτ, ηγούμενο του Περθ.

## Παραπομπές


## Πηγές
*G. E. Cokayne et al., eds. The Complete Peerage of England, Scotland, Ireland, Great Britain, and the United Kingdom, Extant, Extinct, or Dormant.
*Sir James Balfour Paul, The Scots Peerage, Volume I (Stewart, Earl of Atholl) and Volume VII (Ross of Halkhead)

 

Κατηγορία:Οίκος των Στιούαρτ
Γιάννης Ευθυμιάδης

Ο **Γιάννης Ευθυμιάδης** είναι Έλληνας εκπαιδευτικός και ποιητής.

## Βιογραφία
Γεννήθηκε το 1969 στον Πειραιά. Σπούδασε κλασική φιλολογία και έκανε μεταπτυχιακές σπουδές στο αρχαίο ελληνικό δράμα. Έχει εκδώσει εννέα ποιητικές συλλογές και συνθέσεις (*Στίγμα*, ιδιωτική έκδοση 2004, *Καινός διαιρέτης*, Νεφέλη 2007, *Γράμματα στον πρίγκιπα*, Μικρή Άρκτος 2010, *27 ή ο άνθρωπος που πέφτει*, Μικρή Άρκτος 2012, *Πάνω στο σώμα σου*, Μικρή Άρκτος 2014, *Πατρείδα*, Ίκαρος 2018, *Αλκίνοος*, Νεφέλη 2021, *Το οικείο σκοτάδι*, Νεφέλη 2022, *Homo Erectus*, Νεφέλη 2024) και ένα λογοτεχνικό δοκίμιο (*12 κείμενα συνομιλίας με* Το Μονόγραμμα *του Οδυσσέα Ελύτη*, Καλλιγράφος 2014). Έχει μεταφράσει Άγγλους και Αμερικανούς ποιητές. Ποιήματά του έχουν συμπεριληφθεί σε ελληνικές και ξένες ανθολογίες και έχουν μεταφραστεί στα αγγλικά, γαλλικά και γερμανικά, ενώ έχουν μελοποιηθεί και δισκογραφηθεί ο κύκλος ποιημάτων *Το κρύσταλλο του κόσμου (*Μετρονόμος 2016) και αποσπάσματα από το συνθετικό ποίημα *Αλκίνοος* (Μετρονόμος 2021). Εργάζεται ως εκπαιδευτικός, έχει εκδώσει φιλολογικά βιβλία για τη Μέση Εκπαίδευση και είναι συνεργάτης σε λογοτεχνικά, έντυπα και ηλεκτρονικά, περιοδικά.

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες εκπαιδευτικοί
Κατηγορία:Έλληνες μεταφραστές
Κατηγορία:Έλληνες δοκιμιογράφοι
Gliese 667 Cb

O **Gliese 667 Cb** είναι  εξωπλανήτης σε τροχιά γύρω από το άστρο Gliese 667 C, μέλος του  τριπλού αστρικού συστήματος Gliese 667. Είναι ο πλέον μαζικός πλανήτης που ανακαλύφθηκε στο σύστημα και πιθανά είναι υπεργαία ή Μίνι-Ποσειδώνας. Η τροχιακή ανάλυση ευστάθειας δείχνει ότι δεν μπορεί να έχει μάζα μεγαλύτερη από δύο φορές την υπολογισμένη ως ελάχιστη μάζα του. (5,94 γήινες μάζες). Περιφέρεται πολύ κοντά στο άστρο του για να είναι στην κατοικήσιμη ζώνη.Η ανάλυση της εκκεντρότητάς του δείχνει ότι Gliese 667 Cb δεν είναι βραχώδης πλανήτης. Στο ίδιο αστρικό σύστημα περιστρέφεται άλλος ένας επιβεβαιωμένος πλανήτης: o Gliese 667 Cc.

## Παραπομπές

Κατηγορία:Εξωηλιακοί πλανήτες
Κατηγορία:Σκορπιός (αστερισμός)
Αλέξανδρος Μπουρδούμης

Ο **Αλέξανδρος Μπουρδούμης** (Αθήνα, 16 Ιουλίου 1976) είναι Έλληνας ηθοποιός του θεάτρου, του κινηματογράφου και της τηλεόρασης. Σπούδασε στη δραματική σχολή του Θεάτρου Τέχνης «Κάρολος Κουν».

## Καριέρα

### Τηλεόραση
Έκανε το ντεμπούτο του στην τηλεόραση μέσα από την σειρά . Ακολούθησαν guest εμφανίσεις στις πετυχημένες σειρές *[[Άκρως Οικογενειακόν|Άκρως οικογενειακόν]]*, ''Κόκκινος κύκλος'', ''Το κόκκινο δωμάτιο'' και ''Επτά θανάσιμες πεθερές''. Έγινε ευρέως γνωστός μέσα από τις σειρές *[[Λούφα και παραλλαγή]]* και *[[Βέρα στο δεξί]]*. Ο πρώτος του πρωταγωνιστικός ρόλος ήρθε μέσα από την σειρά *Έχω ένα μυστικό* στον ρόλο του Δημήτρη Παπαμιχαήλ. Ακολούθησαν οι πετυχημένες σειρές ''Η ζωή της άλλης'' και ''Κλεμμένα όνειρα''. Ένας από του πιο γνωστούς του ρόλους είναι αυτός του Κωνσταντίνου Τριανταφύλλου στην σειρά *[[Το σόι σου]]*, ένας ρόλος που τον καθιέρωσε και αγαπήθηκε από το ευρύ κοινό. Τη σεζόν 2019 & 2020 έπαιξε στη στη σειρά *[[Αν Ήμουν Πλούσιος]]*. Τη σεζόν 2020 & 2021 έπαιξε στη σειρά *[[Χαιρέτα μου τον Πλάτανο|Χαιρέτα μου τον πλάτανο]]*. Την σεζόν 2021 & 2022 έπαιξε στη σειρά *Σε αγαπάω μεν αλλά*. Τη σεζόν 2024 έπαιξε στις σειρές *[[Το Ναυάγιο]]* και *Σαν ψέμα*.

**Κινηματογράφος**

Έκανε το ντεμπούτο του στον κινηματογράφο μέσα από την ταινία *Η διακριτική γοητεία των αρσενικών*'. Συμμετείχε στη δημοφιλή ταινία *[[Μόλις Χώρισα (ταινία)|Μόλις χώρισα]]*, που ήταν και η πιο γνωστή του ταινία. Το 2017 επέστρεψε στον κινηματογράφο για την ταινία *Ο θησαυρός*, ενώ έχει παίξει και σε 3 τηλεταινίες.

## Προσωπική Ζωή
Από το 2020 μέχρι το 2023 ήταν παντρεμένος με την ηθοποιό Λένα Δροσάκη και έχουν έναν γιο.



## Παραπομπές

## Εξωτερικοί σύνδεσμοι
* **[https://www.retrodb.gr/wiki/index.php/%CE%91%CE%BB%CE%AD%CE%BE%CE%B1%CE%BD%CE%B4%CF%81%CE%BF%CF%82_%CE%9C%CF%80%CE%BF%CF%85%CF%81%CE%B4%CE%BF%CF%8D%CE%BC%CE%B7%CF%82 Εργογραφία]**
* 
* Επίσημη σελίδα στο Instagram

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Humanists UK

Οι **Humanists UK**,  (γνωστοί από το 1967 εως τον Μάη 2017 ως  **British Humanist Association** (**BHA**), είναι οργανισμός στην Μεγάλη Βρετανία ο οποίος προωθεί τον Ανθρωπισμό και φιλοδοξεί να εκπροσωπήσει «τους ανθρώπους που επιθυμούν να ζήσουν μια καλή ζωή χωρίς θρησκευτικές ή υπερφυσικές αντιλήψεις», πραγματοποιόντας καμπάνιες σχετικα με τον ανθρωπισμό, κοσμικισμό και ανθρώπινα δικαιώματα.  Οι *[[Humanist Students]]* (ανθρωπιστές φοιτητές, είναι η ομοσπονδία άθεων, κοσμικιστών, ανθρωπιστών και σκεπτικιστικών φοιτητικών οργανώσεων και είναι μέλος των Humanists UK.

## Δράσεις

### Σχολεία
Ο οργανισμός αντιτίθεται στα σχολεία πίστης τα οποία επιχορηγούνται από το κράτος, επειδή «οι περισότερες έρευνες […] έχουν δείξει οτι είναι άδικο και μη δημοφιλές μέρος της εκπαίδευσης που παρέχετι από το κράτος, ενώ ένα σημαντικό κομματι του κόσμου επιθυμεί να εκλείψουν

Ο οργανισμός αντιτίθεται στην διδασκαλεία του δημιουργισμού στα σχολεία. Τον Σεπτέμβρη του 2011, ο (τότε) BHA  πραγματοποίησε την καμπάνια "Διδάξτε την εξέλιξη, όχι τον δημιουργισμό» το οποίο στόχευε να παραμείνει μόνιμη αντίθεση στον δημιουργισμό στο βρετανικό εκπαιδευτικό σύστημα.

### Συνταγματικές μεταρρυθμίσεις
Ο οργανισμός υποστηρίζει ένα κοσμικό κράτος, το οποίο ορίζει ως «ένα κράτος του οποίο όλα τα δημόσια ιδρύματα και υπηρεσίες είναι ξεχωριστές από θρησκευτικά ινστιτούτα και μεταχειρίζεται όλους τους πολίτες το ίδιο ανεξάρτητα από τις θρησκευτικές τους ή μη απόψεις.»  Σημειώνει ζητήματα όπως τον διπλό ρόλο της μοναρχίας (κυβερνήτες και του κράτους, και της εκκλησίας της αγγλίας) καθώς και τις μόνιμες θέσεις επισκόπων στην βουλή των λόδρων.), και άλλες «διακρισεις βασισμένες σε θρησκευτικές απόψεις εντός του συστήματος».

### Ενημέρωση του Κοινού

Στις 21 Oκτωμβρίου 2008, ο οργανισμός υποστήριξε την πρώτη βρετανική διαφήμιση υπερ των αθέων, καθώς βοήθησε στην συλλογή χρημάτων για το «αθεϊστικό λεωφορείο» όπου θα αναγραφόταν το σλόγκαν «Κατά πάσα πιθανότητα, δεν υπάρχει θεός. Τώρα σταμάτα να ανησυχεις και απόλαυσε την ζωή σου» σε 30 λεοφωρεία του Λονδίνου. Ενώ ο στόχος της συλλογής χρημάτων τέθηκε στα £5,500, κατάφρεαν να συγκεντρώσουν £153,000 και έτσι διαφήμισαν την καμπάνια σε όλη την βρετανία. . 

Το 2011, ο British Humanist Association έκανε καμπάνια για να πείσει τους άθεους, αγνωστικιστές και άλλους άθρησκους να συμπληρώσουν στην επερχόμενη απογραφή του πληθυσμού το κουτάκι "άθρησκοι" αντί να συμπληρώσουν το θρήσκευμα με το οποίο μεγάλωσαν ή να γράψουν κάποιο αστείο.Ο ΒΗΑ πιστευε πως το λεκτικό του ερωτήματος ήταν τέτοιο ώστε να παρουσιάσει μεγαλύτερο τον αριθμό και αναλογία θρήσκων, από όσο ήτανε στην πραγματικότητα.

Το αποτέλεσμα ηταν το 14,1 εκατομύρια ή το 25% του πληθυσμού να δηλώσουν πως δεν εχουν καμιά θρησκεία, μια άνοδος 6,4 εκατομμύρια σε μια δεκαετία.

## Παραπομπές


## Εξωτερικοί σύνδεσμοι
* 

Κατηγορία:Οργανισμοί με έδρα την Ευρώπη
Κατηγορία:Κοσμικός ανθρωπισμός
Τζανέτος Κουτούφαρης

Ο **Τζανέτος Κουτούφαρης** ήταν ο πρώτος ηγεμόνας της Μάνης επί Τουρκοκρατίας.

## Ιστορική αναδρομή
Μετά την αποτυχημένη επανάσταση του 1769, η Μάνη ήταν η μοναδική αντιστεκόμενη περιοχή. Επειδή οι Τούρκοι δεν έβρισκαν τρόπο να κατευνάσουν τα πνεύματα των Μανιατών, δέχτηκαν και έδωσαν το προνόμιο στη Μάνη να έχει ηγεμόνα (τον λεγόμενο *[[Μπέης|Μπέη]]*) έναν από τους κατοίκους της. Ο Βεζίρης της Μάνης πρότεινε τον Τζανέτο Κουτούφαρη, ο οποίος και έγινε πρώτος ηγεμόνας της Μάνης.

## Πηγές
*

Κατηγορία:Μπέηδες της Μάνης
Κατηγορία:Οικογένεια Κουτούφαρη
Ματθαίος Στιούαρτ, 2ος κόμης του Λέννοξ

Ο **Ματθαίος Στιούαρτ, 2ος κόμης του Λέννοξ** (1460 - 9 Σεπτεμβρίου  1513) εξέχων Σκωτσέζος ευγενής ήταν γιος του Ιωάννη Στιούαρτ 1ου κόμη του Λέννοξ και της Μάργκαρετ Μοντγκομέρι, κόρης του Αλεξάνδρου κυρίου του Μοντγκομέρι.
Παντρεύτηκε στον πρώτο του γάμο στις 13 Ιουνίου 1490 την Μάργκαρετ Λιλ, κόρη του Ρόμπερτ Λιλ λόρδου του Λιλ. Παντρεύτηκε στον δεύτερο γάμο του στις 9 Απριλίου 1494 την Ελισάβετ Χάμιλτον, κόρη του Ιακώβου Χάμιλτον, 1ου λόρδου του Χάμιλτον και της Μαρίας Στιούαρτ κόρης του Ιακώβου Β΄ της Σκωτίας. 

Ο Ματθαίος Στιούαρτ και η Ελισάβετ είχαν έξι παιδιά : Μάνγκο Στιούαρτ, Αγνή Στιούαρτ, Ιωάννης Στιούαρτ, 3ος κόμης του Λέννοξ, Μαργαρίτα Στιούαρτ, Ελισάβετ Στιούαρτ και Κατερίνα Στιούαρτ. Έγινε δυο φορές λόρδος προστάτης της Γλασκώβης (1497, 1509 - 1513)

## Παραπομπές

## Πηγές
*G. E. Cokayne et al., eds. The Complete Peerage of England, Scotland, Ireland, Great Britain, and the United Kingdom, Extant, Extinct, or Dormant. Reprint ed. (Gloucester, UK: Alan Sutton Publishing, 2000).

Κατηγορία:Οίκος των Στιούαρτ
Τρυπητός Λασιθίου

Στη μικρή χερσόνησο Τρυπητός, 3χλμ. ανατολικά της πόλεως της Σητείας, αποκαλύφθηκε πόλη ελληνιστικών χρόνων (μέσα 4ου - μέσα 1ου π.Χ. αιώνα), που φαίνεται να καταλαμβάνει ολόκληρη τη χερσόνησο.  

Στα 1967, στην ανατολική ακτή της χερσονήσου εντοπίσθηκε νεώσοικος ελληνιστικών χρόνων. Σύμφωνα με μαρτυρίες, το 1960, οι ιδιοκτήτες διαμόρφωσαν τη χερσόνησο σε χώρους για καλλιέργεια, χρησιμοποιώντας μηχανικά μέσα που προκάλεσαν εκτεταμένες καταστροφές στις αρχαιότητες. Συστηματική ανασκαφική έρευνα ανέλαβε η Εφορεία με την διεύθυνση του Ν. Παπαδάκη από το 1987. 

O νεώσοικος βρίσκεται στη νότια άκρη της ανατολικής πλευράς της χερσονήσου "Καραβόπετρα" ή "Τρυπητός". Πρόκειται για όρυγμα στο βράχο, σχήματος παραλληλεπιπέδου, ανοικτού πάνω, μήκους 30μ. πλάτους 5,50μ. και ύψους 5μ. Το δάπεδο εμφανίζει κλίση 15-30 μοιρών προς τη θάλασσα. Το δάπεδο δεν συνεχίζεται κάτω από την επιφάνεια της θάλασσας διότι από την αρχαιότητα ως σήμερα υπήρξαν γεωλογικές μεταβολές. Το σκάφος που θα φυλασσόταν σ´αυτό κατά τη διάρκεια του χειμώνα θα ήταν μεσαίου μεγέθους. Λαξεύματα στο βράχο δείχνουν ότι θα υπήρχε ενός είδους "σύρτης" ξύλινος για τη στερέωση του πλοίου. Άλλες ξύλινες κατασκευές όπως πάτωμα, σαμαρωτή στέγη και μηχανές ρυμούλκησης δεν σώζονται διότι ήταν κατασκευασμένες από φθαρτά υλικά. 

Η ελληνιστική πόλη καταλαμβάνει όλη τη χερσόνησο. Ήταν κτισμένη σε άνδηρα, σύμφωνα με τη μορφολογική διαμόρφωση του εδάφους. Προστατεύεται από νότια με ισχυρό τείχος, το οποίο αποκόπτει το εσωτερικό της χερσονήσου από τη στεριά και είναι κατασκευασμένο από ακανόνιστους λίθους. Στα σημεία που έχει αποκαλυφθεί, το πλάτος φθάνει τα 1,8μ. Στο εσωτερικό του υπάρχουν δωμάτια και άλλες κατασκευές, τμήματα οικιών και στρατιωτικών εγκαταστάσεων. Το πιο σημαντικό δωμάτιο είναι μία αίθουσα διαστάσεων 7,5Χ5μ., στο κέντρο της οποίας υπάρχει ορθογώνια εστία (εσχάρα) της οποίας η περίμετρος ορίζεται από πώρινες πλάκες λειασμένες εξωτερικά, ενώ το εσωτερικό είναι το φυσικό έδαφος. Πίσω από τη νότια πλευρά της βρίσκεται μικρό πώρινο βάθρο, στο κέντρο του οποίου υπάρχει επιμήκης εγκοπή, όπου βρέθηκαν υπολείμματα πώρινου εμβόλου, αναμφίβολα τμήματος αναγλύφου ή αγαλματιδίου εφέστιας λατρείας. Γύρω από την εστία, σε σχήμα Π, κτιστό θρανίο σε επαφή με τον τοίχο χρησίμευε για κάθισμα. Αποκαλύφθηκαν ακόμα αποθήκη, δεξαμενή επενδυμένη με υδραυλικό κονίαμα, λιθόστρωτοι δρόμοι, ένας μάλιστα από τους οποίους χωρίζει δύο συνοικίες. 

Σημαντική αποκάλυψη αποτελεί η εύρεση σειράς νομισμάτων, τα οποία αποτελούν κοπές της πόλης αυτής η οποία είχε νομισματοκοπείο.

Κατηγορία:Χωριά της περιφερειακής ενότητας Λασιθίου
κατηγορία:Δήμος Σητείας
Κατηγορία:Αρχαιολογικοί τόποι στην Ελλάδα
Διοργανώσεις Ε.Π.Σ. Ηπείρου 1955–56

Την περίοδο 1955-56 η ΕΠΣ Ηπείρου διοργάνωσε πρωτάθλημα Ηπείρου. Το πρωτάθλημα ξεκίνησε στις 16 Οκτωβρίου 1955.

## Α κατηγορία
Το πρωτάθλημα διεξάχθηκε σαν πρωτάθλημα πόλεων.Συμμετείχαν ομάδες από τα Ιωάννινα, την Άρτα, την Πρέβεζα και τη Λευκάδα. Οι ομάδες των πόλεων έπαιξαν μεταξύ τους δυο φορές. Οι νικήτριες ομάδες πέρασαν στα ημιτελικά, όπου έπαιξαν μεταξύ τους σε διπλούς αγώνες. Οι νικητές των ημιτελικών πέρασαν στον τελικό, όπου μετά από διπλούς αγώνες, ανακηρύχθηκε ο πρωταθλητής περιόδου.

### Όμιλος Ιωαννίνων
Συμμετείχαν ο Αβέρωφ Ιωαννίνων, ο Ατρόμητος Ιωαννίνων και ο Ολυμπιακός Ιωαννίνων.

16/10/55 Ατρόμητος-Αβέρωφ 3-0

23/10/55 Ατρόμητος-Ολυμπιακός 1-1

30/10/55 Αβέρωφ-Ολυμπιακός 2-0

06/11/55 Αβέρωφ-Ατρόμητος 2-1 Η ΕΠΣΗΠ δέχτηκε την ένσταση του Ατρομήτου αρχικά αλλά η ΕΠΟ δικαίωσε τον Αβέρωφ.

27/11/55 Ολυμπιακός-Ατρόμητος 0-1

04/12/55 Ολυμπιακός-Αβέρωφ 2-5

### Όμιλος Άρτας
Συμμετείχαν ο Παναμβρακικός Άρτας,ο Αετός Άρτας και ο Ολυμπιακός Άρτας

16/10/55 Αετός-Ολυμπιακός 3-1

23/10/55 Παναμβρακικός-Αετός 2-0. Μετά από ένσταση του Παναμβρακικού. Αρχικά η ΕΠΣΗΠ απέρριψε την ένσταση αλλά τελικά ο Παναμβρακικός δικαιώθηκε στην ΕΠΟ. Αρχικό σκορ 1-2.

30/10/55 Παναμβρακικός-Ολυμπιακός 6-0

06/11/55 Ολυμπιακός-Αετός 1-2

04/12/55 Αετός-Παναμβρακικός 0-2

Ολυμπιακός-Παναμβρακικός

### Όμιλος Πρέβεζας
Συμμετείχαν η Νικόπολη Πρέβεζας και η ΑΕ Πρέβεζας

16/10/55 Νικόπολη-ΑΕ Πρέβεζας 0-1

23/10/55 ΑΕ Πρέβεζας-Νικόπολη 1-2

Εξαιτίας της ισοβαθμίας χρειάστηκε αγώνας μπαράζ.

06/11/55 Νικόπολη-ΑΕ Πρέβεζας 5-3

### Όμιλος Λευκάδας
Συμμετείχαν ο Τηλυκράτης Λευκάδας και η Λευκάτας Λευκάδας.

16/10/55 Τηλυκράτης Λευκάδας-Λευκάτας Λευκάδας 0-2

23/10/55 Λευκάτας Λευκάδας-Τηλυκράτης Λευκάδας 1-2

Εξαιτίας της ισοβαθμίας χρειάστηκε αγώνας μπαράζ.

Τηλυκράτης Λευκάδας-Λευκάτας Λευκάδας

### Ημιτελικά

#### Όμιλος Ιωαννίνων-Άρτας
Ο πρώτος αγώνας των ημιτελικών έγινε στις 15 Απριλίου 1956 και ο δεύτερος στις 29 Απριλίου 1956

Παναμβρακικός Άρτας-Αβέρωφ 1-0

Αβέρωφ-Παναμβρακικός Άρτας 1-2

#### Όμιλος Πρέβεζας-Λευκάδας
Ο πρώτος αγώνας των ημιτελικών έγινε στις 15 Απριλίου 1956.

Τηλυκράτης Λευκάδας-Νικόπολη Πρέβεζας 0-1

Έγινε επαναληπτικός στην Άρτα για να αναδειχθεί ο πρωταθλητής. Ο αγώνας στις 27 Μαΐου 1956.

Τηλυκράτης Λευκάδας-Νικόπολη Πρέβεζας 4-2

### Τελικός
Οι τελικοί έγιναν στις 3 και 10 Ιουνίου 1956

Τηλυκράτης Λευκάδας-Παναμβρακικός Άρτας 0-1

Παναμβρακικός Άρτας-Τηλυκράτης Λευκάδας 6-1

## Πηγές
*Ηπειρωτικός αγώνας

Κατηγορία:Διοργανώσεις Ένωσης Ποδοσφαιρικών Σωματείων Ηπείρου
Κατηγορία:Εγχώρια ποδοσφαιρικά πρωταθλήματα 1955-1956
Μπετπάκ-Νταλά

μικρογραφία|Τοποθεσία του Μπετπάκ-Νταλά εντός του Καζακστάν
Το **Μπετπάκ-Νταλά** ή **Μπετπακνταλά** (καζακικά: Бетпақдала, από το τουρκικό *batpak*, “βαλτώδης,” ή το περσικό *bedbaht*, “άτυχος” και το τουρκικό *dala*, “πεδιάδα”, ρωσικά: Северная Голодная степь, κυριολεκτικά: Πεινασμένη Πεδιάδα) είναι μια έρημη περιοχή στο Καζακστάν. Βρίσκεται μεταξύ των κατώτερων περιοχών του ποταμού Σαρίσου, του ποταμού Τσου και της λίμνης Μπαλκάς. Στα βόρεια, κοντά στον βόρειο παράλληλο 46°30’, το Μπετπάκ-Νταλά συνορεύει με τον καζακικό μελκοσοπότσνικ (περιοχή χαμηλών, στρογγυλών, απομονωμένων λόφων). Η έκτασή της περιοχής είναι περίπου 75.000 τ.χλμ. Η έρημος είναι μια επίπεδη, ελαφρώς κυλιόμενη πεδιάδα με υψόμετρο που κυμαίνεται από 300 έως 350 μέτρα και μια γενική νοτιοδυτική κλίση. Οι ανυψώσεις είναι μεγαλύτερες στα ανατολικά. Στα νοτιοανατολικά, η οροσειρά Ζελτάου φθάνει σε υψόμετρο 974 μ. στο όρος Τζαμπούλ

Το δυτικό τμήμα του Μπετπάκ-Νταλά αποτελείται από αναδιπλωμένο μεσοζωικό βράχο και οριζόντια στρώση Παλαιογενούς εύθραυστου βράχου (άμμο, ψαμμίτη, πηλό και συσσωρεύματα). Η ανατολική λοφώδης περιοχή έχει μια πλινθωτή δομή και αποτελείται από κατώτερη παλαιοζωική σειρά ιζηματογενών-μεταμορφωτικών πετρωμάτων και γρανίτη. Το κλίμα είναι κατά μεγάλο ηπειρωτικό. Η ετήσια βροχόπτωση είναι μεταξύ 100 και 150 χιλιοστά, εκ των οποίων το 15% λαμβάνει χώρα το καλοκαίρι. Τα καλοκαίρια είναι ξηρά και ζεστά. Οι χειμώνες είναι κρύοι με λίγη χιονόπτωση. Η μέση θερμοκρασία τον Ιανουάριο κυμαίνεται από -12 ° έως -14 ° C, ενώ η μέση θερμοκρασία τον Ιούλιο κυμαίνεται από 24 ° έως 26 ° C.

Υπάρχουν πολλές ρηχές, συχνά αλατούχες λίμνες. Υπόγεια ύδατα, που εμφανίζονται σε μέρη, είναι άφθονα. Τα κυριότερα εδάφη είναι γκρίζο-καφέ ερημικά σολοντσάκ και σόλονετς. Η δυτική περιοχή του Μπετπάκ-Νταλά είναι μια έρημη πετρώδης έρημος. Το Anabasis salsa απαντάται στις κοιλάδες των αλμυρών βυθισμάτων, ενώ στους αμμόλοφους αναπτύσσονται οι θάμνοι Krascheninnikovia ceratoides και ο θάμνος της Σιβηρίας (Caragana arborescens). Στα ανατολικά η αργιλώδης έρημος συγχωνεύεται με την πετρώδη έρημο όπου αναπτύσσεται το είδος Salsola arbuscula στους βραχώδεις λόφους. Το Μπετπάκ-Νταλά χρησιμοποιείται για εαρινή και φθινοπωρινή βοσκή.

Το φθινόπωρο του 2014, ο άγγλος εξερευνητής Τζέιμι Μπάντσουκ ολοκλήρωσε μια αποστολή για να διασχίσει το Μπετπάκ-Νταλά στην πληρέστερη έκτασή γεωγραφικού μήκους του, από τη λίμνη Μπαλκάς στα ανατολικά έως τον ποταμό Σαρίσου στα δυτικά. Έτρεξε επίσης 350 χιλιόμετρα, σχεδόν οκτώ μαραθώνιους, σε διάστημα οκτώ ημερών στην περιοχή.

Τον Μάιο του 2015 περισσότερες από 120.000 αντιλόπες σάιγκα (πάνω από το ένα τρίτο του παγκόσμιου πληθυσμού) πέθαναν από μια επιζωοτική ασθένεια, η οποία πιθανώς να ήταν παστερέλλωση.

## Δείτε επίσης

* Μιρζατσόλ, γνωστή στα ρωσικά ως στέπα Γκολόντναγια (κυριολεκτικά: *Πεινασμένη Στέπα*)

## Παραπομπές


Κατηγορία:Γεωγραφία του Καζακστάν
Λέιλα Αμπασίτζε

Η **Λέιλα Αμπασίτζε** (γεωργιανά: ლეილა აბაშიძე, 1 Αυγούστου 1929 - 8 Απριλίου 2018) ήταν Γεωργιανή ηθοποιός, σκηνοθέτις και σεναριογράφος. Ήταν Τιμώμενη Καλλιτέχνις της Γεωργίας από το Καλλιτέχνης του Λαού της Γεωργίας, επίσης είχε τιμηθεί και από το Τάγμα του Κόκκινου Λάβαρου της Εργατιάς. Είχε επίσης βραβευθεί και σε διάφορα ασιατικά και ευρωπαϊκά φεστιβάλ, ενώ κατέχει δικό της αστέρι, έξω από τον κινηματογράφο Rustaveli, της ομώνυμης λεωφόρου, στην Τιφλίδα της Γεωργίας. Κατά τη διάρκεια της καριέρας της, την παρομοίαζαν με την Αμερικανίδα ηθοποιό Μαίρη Πίκφορντ και την ονόμαζαν "Μαίρη Πίκφορντ της ΕΣΣΔ". Πρόκειται για μία από τις πιο γνωστές Γεωργιανές και Σοβιετικές ηθοποιούς όλων των εποχών. 

## Βιογραφία
Γεννήθηκε το 1929, στην Τιφλίδα, της ΣΣΔ Γεωργίας που ήταν τότε μέρος της Σοβιετικής Ένωσης. Το 1951, αποφοίτησε από το Θεατρικό Ινστιτούτο Ρουστεβέλι της Γεωργίας. Έως και το 1940, εργαζόταν στην εταιρεία παραγωγής Kartuli Pilmi, ενώ από το 1958, ήταν μέλος της Ένωσης Κινηματογραφιστών. Το 1941, έκανε και το ντεμπούτο της στον κινηματογράφο με την ταινία *Kajana*. Η μεγάλη της όμως επιτυχία, που την έκανε γνωστή σε όλη Σοβιετική Ένωση, ήταν η ταινία *The Dragonfly*, του 1954. Δύο χρόνια αργότερα εμφανίζεται και σε άλλη δημοφιλής ταινία της ΕΣΣΔ, την κωμωδία *The Scrapper*. Κατά αυτήν την περίοδο ταυτίστηκε αρκετά με τις κωμωδίες λόγω της προαναφερθείσας ταινίας.

Το 1959, όμως, το στερεότυπο αυτό σταμάτησε να υφίσταται, μετά τη συμμετοχή της στη δραματική ταινία *Maia Tskneteli*, η οποία επαινέθηκε από τους κριτικούς. Το 1966, ήρθε μία από τις μεγαλύτερες επιτυχίες της, με το δραματικό *Meeting Past*, για το οποίο το 1968, έλαβε το βραβείο Καλύτερης Ηθοποιού, στο All-Union Film Festival. Άλλες γνωστές ταινίες στις οποίες έχει συμμετάσχει είναι το *Khevisberi Gocha* (1964) και το *Meeting in Mountains* (1966). Το 1990, συμμετείχε στην τελευταία της ταινία, με τίτλο *Zvaraki*, συνολικά εμφανίστηκε σε περίπου 25 ταινίες. Ως σκηνοθέτης, το ντεμπούτο της το έκανε το 1980, με το *Tbilisi, Parizi, Tbilisi*, που έμελλε να είναι η πρώτη και τελευταία σκηνοθετική της προσπάθεια. Απεβίωσε το 2018 από εγκεφαλικό επεισόδιο.

## Παραπομπές


## Εξωτερικοί σύνδεσμοι
*

Κατηγορία:Σοβιετικοί ηθοποιοί
Κατηγορία:Γεωργιανοί ηθοποιοί
Κατηγορία:Γεωργιανοί σκηνοθέτες κινηματογράφου
Dhaka Tribune

Η ***Dhaka Tribune*** είναι μια εθνική αγγλόφωνη συμπαγής καθημερινή εφημερίδα που εκδίδεται στην Ντάκα του Μπανγκλαντές. Ο ιδρυτικός συντάκτης Ζαφάρ Σομπάν τακτικά καλείται να σχολιάσει ειδήσεις που σχετίζονται με το Μπανγκλαντές για διεθνείς ραδιοτηλεοπτικούς φορείς, σε θέματα όπως η ελευθερία του λόγου και τους πρόσφυγες.

Ξεκίνησε το 2013. Έχει έντυπες και διαδικτυακές εκδόσεις με αναγνώστες από το Μπανγκλαντές και τον κόσμο. Ο εκδότης της εφημερίδας είναι ο Καζί Ανίς Αχμέντ, ο οποίος είναι επίσης ένας από τους διευθυντές. 

## Ιστορία
Η *Dhaka Tribune* εκδόθηκε για πρώτη φορά στις 19 Απριλίου 2013 στο Μπανγκλαντές.

Καθώς η έναρξή της σχεδόν συμπίπτει με τη κατάρρευση του κτηρίου Ράνα Πλάζα, οι δημοσιογράφοι και οι φωτογράφοι της έχουν καλύψει μεγάλες ιστορίες με παγκόσμιο αντίκτυπο και απήχηση όπως η προσφυγική κρίση των Ροχίνγκια.

Στην εκτύπωση, η εφημερίδα ξεκίνησε ως μια εφημερίδα μεγάλου σχήματος πριν γίνει συμπαγής την 1η Μαρτίου του 2015.

Το σύνθημα της εφημερίδας είναι *Οι ειδήσεις που θέλετε. Όχι περισσότερο, όχι λιγότερο. *Είναι γνωστή για τις βραβευμένες καμπάνιες μάρκετινγκ *Χαίρομαι που είμαι Μπανγκλαντεσιανός* και *Είμαι φτιαγμένος στο Μπανγκλαντές*. Από το 2015, η *Dhaka Tribune* ήταν ο κύριος συνεργάτης των μέσων ενημέρωσης για το Λογοτεχνικό Φεστιβάλ της Ντάκας.

## Πολιτική θέση
Η εφημερίδα περιγράφει την εκδοτική πολιτική ως φιλελεύθερη οικονομικά και κοινωνικά. 

Η *Dhaka Tribune* υποστηρίζει ενεργά τα ίσα δικαιώματα των φύλων στο Μπανγκλαντές. Έχει καλέσει για την κατάγρηση των νομοθετικών διακρίσεων κατά των ομοφυλόφιλων στο Μπανγκλαντές. Αρκετές σελίδες της εφημερίδας είναι ανοικτές σε διαφορετικούς συντελεστές. 

Η 2Α Media Limited, εταιρεία του Ομίλου Gemcon που ανήκει στον ηγέτη της ομάδας Αουάμι Καζί Ναμπίλ Αχμέντ, είναι ο μεγαλύτερος μέτοχος. 

## Συμπληρώματα
Η εφημερίδα δημοσιεύει μια ποικιλία από τακτικά ένθετα συμπεριλαμβανομένου του μηνιαίου περιοδικού *Τέχνες και Γράμματα*.
## Παραπομπές


Κατηγορία:Καθημερινές εφημερίδες
Κατηγορία:Εφημερίδες με τόπο έκδοσης το Μπανγκλαντές
Μαρία Θηρεσία της Βυρτεμβέργης

Η **Μαρία Θηρεσία** (γερμανικά: *Marie Thérèse, Herzogin von Württemberg*, γενν. 12 Νοεμβρίου 1934) του Οίκου της Βυρτεμβέργης είναι δούκισσα της Βυρτεμβέργης και με το γάμο της έγινε πριγκίπισσα της Γαλλίας και δούκισσα του Μονπενσιέ.

## Βιογραφία
Η *Μαρία Θηρεσία Ναντέζντα* (= *Ελπίδα*) *Αλβερτίνα Ρόζα Φιλλιπίνη Μαργαρίτα Χριστίνα Ελένη Ιωσηφίνα Μαρτίνη Λεοπολδίνη* γεννήθηκε στις 12 Νοεμβρίου 1934 στο Κάστρο Αλτσχάουζεν και είναι το πέμπτο παιδί και η τέταρτη κόρη του Φίλιππου Αλβέρτου της Βυρτεμβέργης και της Ρόζας της Αυστρίας.

Στις 5 Ιουλίου 1957 η Μαρία Θηρεσία παντρεύτηκε τον Ερρίκο, Κόμη του Κλερμόν στο Ντρε της Γαλλίας. Απέκτησαν πέντε παιδιά:
* Μαρία (γενν. 1959), παντρεύτηκε τον Γκούντακαρ του Λίχτενσταϊν. Απέκτησαν 5 παιδιά.
* Φραγκίσκος (1961 - 2017), Κόμης του Κλερμόν.
* *Λευκή* Ελισάβετ Ρόζα Μαρία (γενν. 1962).
* Ιωάννης (γενν. 1965), Δούκας του Βαντόμ, νυμφεύτηκε την Φιλομένα δε Τόρνος υ Στάινχαρτ. Απέκτησαν 4 παιδιά.
* Εύδης (γενν. 1968), Δούκας του Βαντόμ, παντρεύτηκε την Μαρί-Λις ντε Ροάν-Σαμπό. Απέκτησαν 2 παιδιά.

Η Μαρία Θηρεσία και ο Ερρίκος χώρισαν στις 23 Φεβρουαρίου 1977, ενώ το διαζύγιο βγήκε στις 3 Φεβρουαρίου 1984 και ο γάμος ακυρώθηκε επισήμως το Μάρτιο του 2009. 

Μετά το διαζύγιό της από τον πρίγκιπα Ερρίκο το 1984, ο Ερρίκος, Κόμης του Παρισιού, έδωσε στη Μαρία Θηρεσία τον τίτλο της *δούκισσας του Μονπανσιέ*.

## Τίτλοι
***12 Νοεμβρίου 1934 – 5 Ιουλίου 1957**: *Η Βασιλική Υψηλότητα* Δούκισσα Μαρία Θηρεσία της Βυρτεμβέργης
***5 Ιουλίου 1957 – 3 Φεβρουαρίου 1984**: *Η Βασιλική Υψηλότητα* Η Κόμισσα του Κλερμόν
***3 Φεβρουαρίου 1984 – μέχρι σήμερα**: *Η Βασιλική Υψηλότητα* Η Δούκισσα του Μονπανσιέ

## Πρόγονοι

## Παραπομπές


Κατηγορία:Οίκος της Βυρτεμβέργης
Κατηγορία:Οίκος της Ορλεάνης
Κατηγορία:Δούκισσες της Βυρτεμβέργης
Κατηγορία:Δούκισσες του Μονπανσιέ
Κατηγορία:Πριγκίπισσες της Γαλλίας
Ζηλευτό Φθιώτιδας

Το **Ζηλευτό** είναι πεδινός οικισμός που βρίσκεται στην Στερεά Ελλάδα και την Περιφερειακή Ενότητα Φθιώτιδας.

## Γενικά στοιχεία
Το Ζηλευτό είναι κτισμένο στους πρόποδες του βουνού Όθρυς σε υψόμετρο 100 μέτρων, ανάμεσα στο Λειανοκλάδι και τη Μακρακώμη. Στα νότια του οικισμού και σε κοντινή απόσταση διέρχεται ο Σπερχειός ποταμός. Απέχει 17 χιλιόμετρα Δ.-ΒΔ. από τη Λαμία και βρίσκεται δίπλα στην ΕΟ Λαμίας - Θέρμου ή ΕΟ38, ανάμεσα στο Λειανοκλάδι (νοτιοανατολικά) και το Καστρί (βορειοδυτικά). Σύμφωνα με την απογραφή του Γάλλου περιηγητή Φρανσουά Πουκεβίλ κατά το 1810 το χωριό είχε 10 οικογένειες (περίπου 50 κατοίκους) και μετά την Επανάσταση του 1821 άρχισε να σημειώνει θεαματική αύξηση, αφού το 1834 αποτέλεσε χωριστή ενορία.

Οι κάτοικοι του χωριού ασχολούνται κυρίως με την καλλιέργεια καπνού, βαμβακιού και ελιάς. Τα τελευταία χρόνια η ποικιλία φιστικιού που καλλιεργείται στην ευρύτερη περιοχή έχει αναγνώριση Προστατευόμενης Ονομασίας Προέλευσης (Π.Ο.Π.) *«Κελυφωτό φυστίκι Φθιώτιδας»*. Από το 1983 δραστηριοποιείται ο Εκπολιτιστικός Σύλλογος Ζηλευτού ενώ από το 1978 υπάρχει το ποδοσφαιρικό σωματείο Α.Σ. Δόξα Ζηλευτού.

### Αξιοθέατα
Στα αξιοθέατα του χωριού είναι το εξωκλήσι του Προφήτη Ηλία, που κτίστηκε το 2003 στην κορυφή του όρους Όθρυς και πανηγυρίζει στις 20 Ιουλίου καθώς και το εκτροφείο θηραμάτων του Κυνηγετικού Συλλόγου Λαμίας.

## Ονομασία - διοικητικά στοιχεία
Η παλιά ονομασία του χωριού ήταν **"Ζέλη"** ή και **"Ζέλι"** , οπότε και μετονομάστηκε σε Ζηλευτό το 1927 με το ΦΕΚ 206Α - 28/09/1927 και υπήρξε το 1924 έδρα της ομώνυμης κοινότητας. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, αποτελεί την Κοινότητα Ζηλευτού, που ανήκει στη Δημοτική Ενότητα Λειανοκλαδίου του Δήμου Λαμιέων και σύμφωνα με την απογραφή 2021 απογράφησαν 233 κάτοικοι ενώ με αυτήν του 2011 είχε 282 κατοίκους.

## Πληθυσμιακά στοιχεία
Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Αρχειακό υλικό για Ζηλευτό (Φθιώτιδα) από τον ιστότοπο greekarchivesinventory.gak.gr.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λαμιέων
Δημήτρης Ψαρράς

Ο **Δημήτρης Ψαρράς** (1953) είναι Έλληνας δημοσιογράφος και μέλος της ερευνητικής ομάδας «Ιός».

## Βιογραφικά στοιχεία

Γεννήθηκε το 1953 στην Κυψέλη. Αποφοίτησε από τη Γερμανική Σχολή Αθηνών το 1971 και σπούδασε αρχιτεκτονική στο ΕΜΠ. Ήταν μέλος της συντονιστικής επιτροπής της κατάληψης του Πολυτεχνείου το Νοέμβριο του 1973. Εργάστηκε αρχικά ως αρχιτέκτονας, αλλά το 1980 μεταπήδησε στη δημοσιογραφία. Ήταν μέλος της συντακτικής ομάδας του περιοδικού *Σχολιαστής*. Το 1990 συγκρότησε μαζί με άλλους δύο δημοσιογράφους μία ερευνητική ομάδα, γνωστή με την ονομασία *Ιός*, η οποία δημοσίευε ένα τετρασέλιδο ελεύθερης θεματολογίας στο κυριακάτικο φύλλο της εφημερίδας ''Ελευθεροτυπία''. Υπήρξε συντάκτης της της εφημερίδας ''Ελευθεροτυπίας'' για πολλά χρόνια, από το 1990 μέχρι τον Ιούνιο του 2012. Το Νοέμβριο του 2012 ξεκίνησε η συνεργασία του με την ''Εφημερίδα των Συντακτών''. Είναι γνωστός για τις έρευνες του σχετικά με την ακροδεξιά και θεωρείται ως ειδικός στη Χρυσή Αυγή, την οποία παρουσιάζει μέσα από τις μελέτες του ως βίαιη νεοναζιστική και εγκληματική οργάνωση που δρα με παραστρατιωτική δομή. Επιπλέον, έχει καταθέσει στην δίκη της Χρυσής Αυγής όπου τόνισε πως η οργάνωση είναι σύμφυτη με τη βία.

## Έργα
### Βιβλία
*(2010) *Το κρυφό χέρι του Καρατζαφέρη*, Αλεξάνδρεια
*(2012) *Η μαύρη βίβλος της Χρυσής Αυγής*, Πόλις
**μεταφραση στα γαλλικά: *Aube dorée: Le livre noir du parti nazi grec* (Mauvais temps) το (2014) από εκδόσεις Syllepse)
**μετάφραση στα γερμανικά¨*Neofaschisten in Griechenland: Die Partei Chrysi Avgi*(2014) εκδόσεις LAIKA  
*(2013) *Το μπεστ σέλερ του μίσους. Τα πρωτόκολλα των Σοφών της Σιών στην Ελλάδα, 1920-2013* (Πόλις). Στο βιβλίο αυτό εξετάζει την εισαγωγή της συγκεκριμένης θεωρίας συνωμοσίας στον Ελλαδικό χώρο και τους παλιούς και νέους θιασιώτες της.
*(2014) *Η Χρυσή Αυγή μπροστά στη δικαιοσύνη*, Rosa-Luxemburg-Stiftung. Το βιβλίο έχει μεταφραστεί και στα αγγλικά, είναι δε διαθέσιμο διαδικτυακά.
*(2014) *Neofaschisten in Griechenland: Die Partei Chrysi Avgi,* Laika Verlag
*(2017) *Φυλετικές θεωρίες στην Ελλάδα*, Πανεπιστημιακές Εκδόσεις Κρήτης (συλλογικό)
*(2017) *Το μυστικό του Εθνάρχη*, Η Εφημερίδα των Συντακτών
*(2018) *Ο αρχηγός, Το αίνιγμα του Ν. Μιχαλολιάκου*, Πόλις
*(2020) *Πώς συλλογάται ο Ρήγας;*, Πόλις
*(2022) *Μια Καριέρα: Η πολιτική διαδρομή του Κυριάκου Μητσοτάκη*, Νήσος
*(2024) *Μια θητεία: Το «επιτελικό κράτος» του Κυριάκου Μητσοτάκη (2019-2024)*, Πόλις

### Μπροσούρες
* Neonazistische Mobilmachung im Zuge der Krise (Νεοναζιστική κινητοποίηση μετά την κρίση- μεταφράστηκε στα αγγλικά, γαλλικά, ισπανικά, ιταλικά)

## Παραπομπές


## Εξωτερικοί σύνδεσμοι
* Η Χρυσή Αυγή μπροστά στη δικαιοσύνη Το βιβλίο του Δημήτρη Ψαρρά, ελεύθερα στο διαδίκτυο
* Η κατάθεση του Δημήτρη Ψαρρά για την δίκη της Χρυσής Αυγής

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 21ου αιώνα
Κόκκινο Σπουργίτι

Το ***Κόκκινο Σπουργίτι*** () είναι ταινία περιπέτειας και θρίλερ αμερικανικής παραγωγής του 2018. Σκηνοθετήθηκε από τον Φράνσις Λόρενς και είναι βασισμένη στην ομότιτλη νουβέλα του Τζάστιν Χέιθ του 2013. Πρωταγωνιστούν οι Τζένιφερ Λόρενς, Τζόελ Έτζερτον, Ματίας Σένερτς, Σαρλότ Ράμπλινγκ, Μαίρη Λουίζ Πάρκερ και Τζέρεμι Άιρονς. Η ταινία διηγείται την ιστορία μίας Ρωσίδας, υπάλληλο σε γραφείο πληροφοριών, η οποία αναγκάζεται να έρθει σε επαφή με έναν πράκτορα της CIA με σκοπό να ανακαλύψει την πραγματική του ταυτότητα και να ξεσκεπάσει έναν τυχόν κατάσκοπο που απειλεί τη Ρωσία.

Η πρεμιέρα της ταινίας έγινε στο διαδραστικό μουσείο της Ουάσιγκτον στις 15 Φεβρουαρίου 2018 και κυκλοφόρησε στην Αμερική στις 2 Μαρτίου 2018. Η ταινία είχε έσοδα 148 εκατομμύρια δολάρια παγκοσμίως και έλαβε διάφορες κριτικές όπως ότι είχε περισσότερο στυλ παρά περιεχόμενο ενώ παράλληλα επικρίθηκε το γεγονός ότι σε σχέση με τη διάρκεια της ταινίας υπερπροβλήθηκε η βία και το σεξουαλικό περιεχόμενό της. Ωστόσο οι κριτικές αυτές επαίνεσαν τις υποκριτικές ικανότητες της Τζένιφερ Λόρενς.

## Πλοκή
Στη σύγχρονη Ρωσία, η πρωταγωνίστρια της ταινίας Dominika Egorova είναι μία γνωστή μπαλαρίνα, η οποία υποστηρίζει οικονομικά την άρρωστη μητέρα της. Ωστόσο ένας σημαντικός τραυματισμός τερματίζει την καριέρα της ως μπαλαρίνα. Μετά τον τραυματισμό ο θείος της την προσεγγίζει ώστε να της προσφέρει δουλεία στο γραφείο πληροφοριών το οποίο δουλεύει ο ίδιος. Η Dominica αποδέχεται την προσφορά του θείου της, η οποία προϋποθέτει να αποπλανήσει έναν Ρώσο πολιτικό με αντάλλαγμα να πληρωθούν τα ιατρικά έξοδα της άρρωστης μητέρας της. Το σχέδιο όμως δεν πάει όπως είχε προγραμματιστεί καθώς ο Ρώσος πολιτικός τη βιάζει, πριν τελειώσει την πράξη του ένας άλλος πράκτορας πληρωμένος από τον θείο της Dominica σκοτώνει εν ψυχρώ τον Ρώσο πολιτικό. Έτσι η πλοκή αλλάζει καθώς ο θείος της της δίνει μια επιλογή είτε να δουλέψει ξανά ως πράκτορας στο γραφείο πληροφοριών είτε να δολοφονηθεί επειδή είναι μάρτυρας στη δολοφονία του Ρώσου πολιτικού.

Η Dominika χωρίς να έχει άλλη επιλογή δέχεται την πρόταση του θείου της και αποστέλνεται για εξάσκηση ώστε να γίνει μια πράκτορας, η οποία θα είναι ικανή να αποπλανεί τους στόχους της. Η Dominika τελειώνει την εξάσκησή της παρόλο την τριβή με τους δασκάλους της και αποστέλνεται στη Βουδαπέστη. Από εκεί ξεκινάει και η προσπάθεια της Dominika να ανταπεξέλθει στη δουλειά που της ανατέθηκε ενώ παράλληλα προσπαθεί να διασφαλίσει με όποιον τρόπο μπορεί την ασφάλεια της ίδιας αλλά και της μητέρας της. Το έργο τελειώνει με μία συνταρακτική ανατροπή η οποία χτίζεται σε όλη τη διάρκεια του έργου χωρίς όμως να γίνεται αντιληπτή από τους θεατές.

## Παραπομπές


Κατηγορία:Ταινίες του 2018
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές κατασκοπικές ταινίες
Κατηγορία:Αμερικανικές θρίλερ ταινίες
Κατηγορία:Ταινίες παραγωγής 20th Century Fox
Κατηγορία:Ταινίες με μουσική σύνθεση Τζέιμς Νιούτον Χάουαρντ
Ζακαίικα Φθιώτιδας

Τα **Ζακαίικα** είναι πεδινός οικισμός που βρίσκεται στον Νομό Φθιώτιδας, σε υψόμετρο 60 μέτρα. Το χωριό είναι κτισμένο στα νότια του Σπερχειού ποταμού και στις βόρειες υπώρειες του Εθνικού Δρυμού της Οίτης. Απέχει 8 χλμ. Ν.-ΝΔ. από τη Λαμία και είναι συνέχεια του Γοργοποτάμου, επάνω στην επαρχιακή οδό Λαμίας - Παύλιανης. Σύμφωνα με το πρόγραμμα Καλλικράτης και την τροποποίησή του Κλεισθένης Ι, μαζί με τον Φραντζή και τον Υδρόμυλο αποτελούν την Κοινότητα Φραντζή, που ανήκει στη Δημοτική Ενότητα Λαμιέων του Δήμου Λαμιέων ενώ σύμφωνα με την απογραφή του 2011 έχει πληθυσμό 134 κατοίκους.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λαμιέων
Πλημμύρες στην Κίνα το 1931

Οι **πλημμύρες της Κίνας το 1931** ή οι **πλημμύρες του ποταμού Γιάνγκζι-Χουάι το 1931** ήταν μια σειρά καταστροφικών πλημμυρών που σημειώθηκαν στη Δημοκρατία της Κίνας. Ήταν μια από τις πιο θανατηφόρες πλημμύρες -και πιθανώς η πιο θανατηφόρα- στην ιστορία, και μία από τις πιο θανατηφόρες φυσικές καταστροφές του 20ου αιώνα, εξαιρουμένων των πανδημιών και των λιμών. Οι εκτιμήσεις του συνολικού αριθμού θανάτων κυμαίνονται από 422.499  έως 3,7 και 4 εκατομμύρια.

## Παραπομπές


## Εξωτερικοί σύνδεσμοι
*«Η πλημμύρα της Κεντρικής Κίνας του 1931»  DisasterHistory.Org (αγγλική και κινεζική εκδοχή)
*«Ανάλυση των πλημμυρών και των κοινωνικών κινδύνων που βασίζονται στην πλημμύρα του ποταμού Τσάνγκτζιανγκ και Χουάι το 1931 κατά τη Δημοκρατία της Κίνας». ILIB.cn.
*"Extremely heavy meiyu over the Yangtze and Huaihe vaneies in 1931" 1931年江淮异常梅雨 (στα κινέζικα). CQVIP.com.

Κατηγορία:Πλημμύρες
Κάτι Κοβάτς

Η **Κάτι Κοβάτς** (ουγγρικά: *Kati Kovács*, 25 Οκτωβρίου 1944) είναι Ουγγαρέζα τραγουδίστρια της pop και της rock μουσικής, στιχουργός και ηθοποιός. Πρόκειται για μία από τις δημοφιλέστερες Ουγγαρέζες τραγουδίστριες, με αρκετά ηχογραφημένα άλμπουμ, βραβεύσεις, με εγχώριες και μη περιοδείες και αναγνώριση εντός κι εκτός συνόρων. Η καριέρα της είναι ενεργή έως και σήμερα. Είναι, επίσης, γνωστή για τη χαρακτηριστική βραχνή φωνή της, η οποία χαρακτηρίζεται ως mezzo-soprano. Η φωνή έχει επαινηθεί πάμπολλες φορές από τους Ούγγρους κριτικούς, αποκαλώντας την την "Ωραιότερη Γυναικεία Φωνή της Ουγγαρίας". Το ρεπερτόριο της είναι ευρύ, μπορώντας να τραγουδήσει όπερα, rock, pop, jazz, dance, blues και rock 'n' roll.

Γεννήθηκε στο Βερπελέτ της Ουγγαρίας, το 1944, και πρώτη φορά εμφανίστηκε επάνω στη σκηνή το 1962. Το 1965, έγινε γνωστή σε όλη την Ουγγαρία, κερδίζοντας στο διαγωνιστικό τηλεοπτικό σόου, *Ki mit tud?*. Την επόμενη χρονιά, έλαβε κι άλλη δημοτικότητα με το τραγούδι της *Nem leszek a játékszered*, το οποίο κέρδισε σε έναν διαγωνισμό τραγουδιού. Από το 1968, ξεκίνησε να εμφανίζεται και στον κινηματογράφο, σε ταινίες όπως το *My Girl*. Το 1972, ήρθε και η πρώτη διεθνής επιτυχία, όταν με το τραγούδι *Add már, uram, az esőt!*, κέρδισε τόσο σε ουγγρικό διαγωνισμό όσο και σε γερμανικό διαγωνισμό τραγουδιού. Από το 1973, ξεκίνησε και η συνεργασία της με το ουγγρικό rock συγκρότημα Locomotiv GT, κυκλοφορώντας τρεις δίσκους με το σχήμα. 

Το 1974, κέρδισε και στον ιρλανδικό διαγωνισμό τραγουδιού Castlebar Song Contest, με το *Nálad lenni újra jó lenne*. Παράλληλα συνέχισε να ασχολείται και με τον κινηματογράφος, πρωταγωνιστώντας στην ταινία *Ök ketten* (1977). Το 1979, τραγούδησε και διασκεύασε μεγάλες επιτυχίες της disco, όπως κομμάτια της Ντόνα Σάμερ και της Μπάρμπαρα Στρέιζαντ. Εκτός από τραγουδίστρια και ηθοποιός, η Κοβάτς, είναι και στιχουργός, με την πιο γνωστή της δουλεία να είναι στο άλμπουμ του Βαγγέλη Παπαθανασίου *1492: The Conquest of Paradise*. Το 2009, συνεργάστηκε και με μία psychedelic soul-beat μπάντα τους The Qualitons. Έχει βραβευτεί δις από το Ουγγρικό Τάγμα Τιμών,  με Σταυρό ιππότη και αξιωματικού. Το 1986, είχε βραβευθεί με το Βραβείο Λιστ, ενώ το 2014, έλαβε το βραβείο Kossuth.

## Παραπομπές


## Εξωτερικοί σύνδεσμοι

*

Κατηγορία:Εβραίοι
Κατηγορία:Ούγγροι καλλιτέχνες
Κατηγορία:Τραγουδιστές
Κατηγορία:Στιχουργοί
Κατηγορία:Ούγγροι ηθοποιοί